hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Herczeg János (újságíró) – Wikipédia
Herczeg János (Budapest, 1934. augusztus 17.[3] – 2022. április 30.) matematikatanár, tudományos újságíró, lapszerkesztő.
2022. április 30. (87 évesen)[2]
Ez a szócikk a tudományos újságíróról szól. Hasonló címmel lásd még: Herczeg János (egyértelműsítő lap).
1952-ben érettségizett az óbudai Árpád Gimnáziumban.[4] 1956-ban végezte el az ELTE matematika–fizika tanári szakát. Ócsán, a Bolyai Gimnáziumban tanított 1956–1959 között. 1959–1964 között Kispesten a MüM Kísérleti Iskolában, majd 1964-től a budapesti Berzsenyi Gimnáziumban speciális matematika tagozaton. Közben az Eötvös Loránd Tudományegyetem Geometria Tanszékén is volt félállása 1959–1961 között. 1954-től az Élet és Tudományban Bizám Györggyel közösen szerkesztette a „Logar Miska feladatai”-t, illetve a „Gondolkodás iskolá”-ját. 1979-től a Magyar Rádió Iskolarádiójának szerkesztője volt, ahol számos tudományos-ismeretterjesztő műsora volt: Véges végtelen (Vekerdi Lászlóval), Homo ludens, Reggeli csúcs, Játéktér, Tanakodó, Gordiusz, stb. Később a „Gordiusz műhely” főszerkesztője lett. A Tudományos Újságírók Klubjában több ízben volt vezetőségi tag. 1995–2004 között az Élet és Tudomány főszerkesztője.
Tanórái az ókori görög iskolákhoz hasonlóak voltak: a tanulók alkotók, vitatkozók. A háttérből irányított, mindig minden jó ötletet jutalmazott, felfedeztető módszerrel tanított. Sokra értékelte a matematikai eleganciát, speciális matematikát tanulóknak is írt tankönyvet.[5]
1991: Tudományos Újságírók Klubja Enciklopédia Díja[6]
2005: Rátz Tanár Úr-életműdíj
Logar Miska feladatai Bizám Györggyel 1958. Bibliotheca
Játék és logika 85 feladatban (Bizám Györggyel) 1971. Műszaki kiadó (több kiadást megért, megjelent oroszul, lengyelül, szlovákul is)
Az Iskolarádió matematika szakköre (szerkesztőként) 1976. Magyar Rádió
Matematika 2. – tankönyv 1982. Tankönyvkiadó
Vekerdi László–Herczeg János: A véges végtelen; Typotex, Bp., 1996
Csillagórák Vekerdi Lászlóval 2011. Typotext
↑ 451, MTI Ki kicsoda 2009, 2009
↑ Meghalt Herczeg János (magyar nyelven), 2022. május 5. (Hozzáférés: 2022. május 5.)
↑ Hermann Péter (főszerk.): MTI Ki kicsoda 2009. Budapest: MTI. 2008. 451. o.
↑ Rónyai, Tünde: Márciusi – áprilisi krónika | Óbudai Árpád Gimnázium (hu-HU nyelven). (Hozzáférés: 2022. május 18.)
↑ Herczeg János. Rátz Tanár Úr-életműdíj (2005) (Hozzáférés: 2020. feb. 3.)
↑ Herczeg János: Aki benne van a díjamban. Természet Világa (2001. okt.) (Hozzáférés: 2020. feb. 3.)
Matematikaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Herczeg_János_(újságíró)&oldid=24938408”
Utoljára szerkesztve 2022. május 18., 11:26-kor
A lap utolsó módosítása: 2022. május 18., 11:26
A lap szövege CC BY-SA 3.0 alatt érhető el, ha nincs külön jelölve.